Naziv obveznika:OPĆINSKO DRŽAVNO ODVJETNIŠTVO U VINKOVCIMA

Adresa sjedišta:Vladimira Nazora 4

 Poštanski broj i mjesto:32 100 Vinkovci

RKP:50506 OIB:68615020157

Razdjel:109 Matični broj: 03301826

Glava: 85 Šifra djelatnosti:8423

Razina: 11 Žiro-račun:HR142390001 1101060490

Šifra županije: 487

Obrazloženje godišnjeg izvještaja o izvršenju financijskog plana za razdoblje

 siječanj – prosinac 2024.g.

Godišnji izvještaj o izvršenju financijskog plana Općinskog državnog odvjetništva u Vinkovcima se sastoji se od:

* Opći dio
* Posebni dio
* Obrazloženje
* Poseban izvještaj

1.Opći dio godišnjeg izvještaja o izvršenju financijskog plana sadrži:

* Sažetak računa prihoda i rashoda i računa financiranja
* Račun prihoda i rashoda
* Račun financiranja

Iz sažetka računa prihoda i rashoda vidljivo je da su u izvještajnom razdoblju ostvareni ukupni prihodi u iznosu od =1.136.608,79 eura, te izvršeni ukupni rashodi u istom iznosu što je 31,82% veći u odnosu na izvršenje 2023, odnosno 99,91 % izvršenja tekućeg plana 2024.g. Usporedbom podataka izvještajnog razdoblja s podacima za isto razdoblje prethodne godine vidljivo su veći ostvareni prihodi i izvršeni rashodi. Razlog povećanja prihoda i rashoda u odnosu na prethodnu godinu je povećanje osnovice za državne službenike i namještenike temeljem Kolektivnog ugovora na 947,18 €, povećanje ostalih rashoda za zaposlene temeljem izmjena kolektivnog ugovora za državne službenike i namještenike NN-58/23, NN-128/23, NN-29/24 te povećanje koeficijenata i osnovice za pravosudne dužnosnike na 787,75 €, temeljem izmjena zakona o plaći i drugim materijalnim pravima pravosudnih dužnosnika NN-35/2024, povećanje naknada za dežurstva sudaca , državnih odvjetnika i zamjenika državnih odvjetnika NN-106/23, te novo zapošljavanje 3 službenika i 1 namještenika. U odnosu na tekući plan nema većih odstupanja jer se sredstva troše u skladu s planiranim i uobičajene dinamike ostvarenja i izvršenja.

 Sažetak računa financiranja čine ostvareni primici od nefinancijske imovine za otplatu leasinga u iznosu 3.583,17 € , te 192,00 eura za nabavku DVD pisač. od planiranih 3.900,00 €.

Račun prihoda i rashoda sastoji se od:

* Izvještaja o prihodima i rashodima prema ekonomskoj klasifikaciji
* Izvještaja o prihodima i rashodima prema izvorima financiranja
* Izvještaja o rashodima prema funkcijskoj klasifikaciji

Izvještaj o prihodima i rashodima prema ekonomskoj klasifikaciji prikazuje ostvarene prihode i izvršene rashode prema računima računskog plana proračuna.

Prihodi u izvještajnom razdoblju sastoje se od ostvarenih:

- prihoda iz proračuna u iznosu =1.136.304,44 € za financiranje rashoda poslovanja

- vlastitih prihoda u iznosu =304,35 € od kojih je 304,35 € utrošeno za uredski materijal.

Ukupni prihodi iz proračuna ostvareni i izvršeni su u izvještajnom razdoblju veći su za 31,82% u odnosu na ostvarenje u istom razdoblju prošle godine, i čine 99,91% ostvarenja od tekućeg plana, te su utrošeni za rashode poslovanja. Povećani indeksi troškova materijalnih rashoda prema ekonomskoj klasifikaciji u odnosu na prethodnu godinu su zbog stalnog povećanja troškova intelektualnih usluga ( odvjetnika, vještaka, tumača) koji su vezani za priliv predmeta u nadležnosti općinskih odvjetništva , te premije osiguranja vozila uslijed nabavke novog automobila.

Ukupni vlastiti prihodi od usluga preslike sudskih akata u iznosu od =304,35 € veći su u odnosu na prošlu godinu za 30,73% i čine 50,73% ostvarenja od tekućeg plana, te su utrošeni-izvršeni za rashode uredskog materijala i tonera.

Izvještaj o prihodima i rashodima prema izvorima financiranja sastoji se od ostvarenih prihoda:

IZVOR 11 - Opći prihodi i primici,

IZVOR 31 – Vlastiti prihodi

Izvještaj o rashodima prema funkcijskoj klasifikaciji sastoji se od rashoda prema funkcijskoj klasifikaciji brojčane oznake 0330– sudovi.

Račun financiranja i račun financiranja prema izvorima nisu popunjeni.

2.Posebni dio godišnjeg izvještaja o izvršenju financijskog plana sadrži izvršenje

financijskog plana prema programskoj klasifikaciji u našem slučaju 2812 – Djelovanje državnih odvjetništava , te sadrži prikaz rashoda po izvorima financiranja što u našem slučaju čine:

IZVOR 11-Opći prihodi i primici raspoređenih prema aktivnostima i to:

- aktivnost 642000 –Progon počinitelja kaznenih i kažnjivih i zaštita imovine RH pred nadležnim sudovima i tijelima u nadležnosti općinskih državnih odvjetništva u iznosu =1.136.304,44 €.

IZVOR 31 – Vlastiti prihodima financirani su rashodi aktivnosti 642000 za nabavku uredskog materijala i tonera = 304,35 €.

1. Potencijalne obveze na kontu 99151-Potencijalne obveze po osnovi sudskih sporova u iznosu 44.742,24 € se odnosi na ime staža osiguranja s povećanim trajanjem za period 01.09.2011 do 31.08.2018. zbog rada na poslovima istrage za općinskog državnog odvjetnika i zamjenike općinskog državnog odvjetništva u Vinkovcima. Svake godine se u okviru planom odobrenih sredstava vrši uplata doprinosa i kamata za dužnosnike te se te obveze smanjuju.

 Općinsko državno odvjetništvo u Vinkovcima nema dospjelih obveza.

Potraživanja za naknade koje se refundiraju-bolovanje na teret HZZO iznos:1.105,02 €.

U Vinkovcima, 20. Ožujka 2025.g.

 Općinski državni odvjetnik

 Ilija Gregić